Maatietopalvelu

Kyselyvastaus

**Asiakirjan tunnus:** KT1057

**Päivämäärä**: 28.3.2025

**Julkisuus:** Julkinen

**Etiopia /** **Passien myöntäminen paperittomille ("sened alba")**

**Ethiopia / Issuing passports for paperless (“sened alba”)**

Kysymykset

1. Onko löydettävissä tietoja, joiden mukaan paperittomille ("sened alba") ei myönnettäisi Etiopiassa tai Etiopian edustustossa passeja?

2. Onko paperittomien ("sened alba") mahdollista saada passia ja sen saamiseksi tarvittavia asiakirjoja Etiopiassa oleskellessaan?

Questions

1. Is there information available that undocumented persons ("sened alba") are not issued passports in Ethiopia or at the Ethiopian embassy?

2. Is it possible for undocumented persons ("sened alba") to obtain a passport and the necessary documents for obtaining one while staying in Ethiopia?

# Onko löydettävissä tietoja, joiden mukaan paperittomille ("sened alba") ei myönnettäisi Etiopiassa tai Etiopian edustustossa passeja?

Suomessa asuvia etiopialaisia edustaa Etiopian Tukholman-suurlähetystö.[[1]](#footnote-1) Etiopia digitalisoi passejaan, eikä sen Tukholman-suurlähetystö toistaiseksi ota vastaan aikuisten ensimmäisiä passihakemuksia. Niiden vastaanottaminen jatkuu uuden sovelluksen Digital INVEAn käyttöönoton jälkeen.[[2]](#footnote-2) Etiopian Helsingin-kunniakonsulaatti voi antaa lisätietoa osoitteesta <https://www.consulate-info.com/consulate/25866/Ethiopia-in-Helsinki>

# Onko paperittomien ("sened alba") mahdollista saada passia ja sen saamiseksi tarvittavia asiakirjoja Etiopiassa oleskellessaan?

Asiakirjattomalla (amharaksi ሰነድ አልባ, ”senedi āliba”) tarkoitettaneen maan kansalaista, jonka pitäisi ensin hankkia passin edellyttämät henkilöllisyys-, syntymä- tms. todistukset. Etiopian kansallisen passin hankkimista on käsitelty Maahanmuuttoviraston maatietopalvelun kyselyvastauksessa.[[3]](#footnote-3)

## Lähteet

Landinfo 16.12.2024. *Etiopia: Søknad om pass ved Etiopias ambassade i Stockholm – kort oppdatering.* <https://landinfo.no/wp-content/uploads/2024/12/Etiopia-respons-Soknad-om-pass-ved-Etiopias-ambassade-i-Stockholm-kort-oppdatering-ANMK-16122024.pdf> (käyty 26.3.2025).

Maahanmuuttoviraston maatietopalvelun kyselyvastaus 14.11.2024. *Etiopia / Kansallisen passin hankkiminen Suomessa syntyneelle lapselle.* Saatavilla Tellus-maatietokannassa.

Ulkoministeriö [päiväämätön]. *Embassy of the Federal Democratic Republic of Ethiopia, Tukholma.* <https://um.fi/ulkovaltojen-edustustot/-/asset_publisher/fTBhf5wkI5Gh/contactInfoOrganization/id/123085> (käyty 26.3.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Ulkoministeriö [päiväämätön]. Etiopian Tukholman-suurlähetystön sivusto <http://www.stockholm.mfa.gov.et/> ei tätä kirjoitettaessa avautunut tietoturvasyistä. [↑](#footnote-ref-1)
2. Landinfo 16.12.2024. Digital INVEAsta löytyvät käyttöohjeet: <https://digitalinvea.com/> [↑](#footnote-ref-2)
3. Maahanmuuttoviraston maatietopalvelun kyselyvastaus 14.11.2024. [↑](#footnote-ref-3)